ai4bharat/Pralekha huggingface dataset:
మంత్రిమండలి
కన్స్యూమర్ ప్రొటెక్షన్ అండ్ లీగల్ మెట్రాలజీ రంగం లో మారిషస్ తో ఎంఒయు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం వినియోగదారు పరిరక్షణ మరియు న్యాయబద్ధమైన తూనికలు, కొలతల కు సంబంధించిన శాస్త్రం అంశాల లో భారతదేశాని కి మరియు మారిషస్ కు మధ్య అవగాహన పూర్వక ఒప్పందాని కి ఆమోదం తెలిపింది.
ప్రయోజనాలు:
ఈ ఎంఒయు ఇరు దేశాల ద్వైపాక్షిక సంబంధాల కు ప్రయోజనకారి గా ఉంటుంది. ఇది వినియోగదారు పరిరక్షణ రంగం లో సహకారాన్ని విస్తృతం చేయడం లో దోహదపడుతుంది. సంబంధిత సమాచారాన్ని ఇచ్చిపుచ్చుకొనేందుకు ఒక సంస్థాగత యంత్రాంగాన్ని సమకూర్చడంతో పాటు ఉభయ దేశాల లో చోటు చేసుకొనే పరిణామాల నుండి పరస్పరం లాభాల ను పొందేందుకు కూడా వీలు కల్పిస్తుంది. కన్స్యూమర్ ప్రొటెక్షన్ అండ్ లీగల్ మెట్రాలజీ రంగాల లో తప్పుదారి పట్టించే ప్రకటన, టెలి మార్కెటింగ్, బహుళ అంచె లతో కూడిన మార్కెటింగ్, ఇ-కామర్స్ ల వంటి నూతన సవాళ్ళ ను ఎదుర్కొనేందుకు ఒక సమ్మిళిత చర్యలకు, సుస్థిర చర్యలకు, హుషారైన చర్యల కు ఊతాన్ని అందిస్తుంది కూడాను. జాతీయ మరియు అంతర్జాతీయ ప్రమాణాలను అన్వేషించేందుకు, తద్వారా నవీన సవాళ్ళను పరిష్కరించడం లో తోడ్పడే కొత్త రంగాల తాలూకు ప్రావీణ్యాన్ని అభివృద్ధి పరచుకొనేందుకూ ఇది సాయపడుతుంది. అంతేకాక, సమాచారాన్ని, ఇంకా శిక్షణ కార్యక్రమాలను క్రమం తప్పక ఇచ్చిపుచ్చుకోవడం వల్ల వినియోగదారు హక్కులపై జరిగే దాడులతో పోరాడడానికి మరియు సుపరిపాలనకు సంబంధించిన ప్రావీణ్యం సమకూరేటట్లు గా ఇది చూస్తుంది.(Visitor Counter : 135
ఆయుష్
ఆయుర్వేదంతో కేన్సర్ చికిత్సకు రూపకల్పన పరిశోధన ప్రోత్సాహానికి చర్యలు
కేన్సర్ వ్యాధికి చికిత్సను రూపొందించే లక్ష్యంతో ఆయుర్వేదంలో పరిశోధనను ప్రోత్సహించేందుకు ప్రభుత్వం పలు చర్యలు తీసుకుంది. స్వతంత్ర ప్రతిపత్తిగల ఆయుర్వేద శాస్త్ర కేంద్ర పరిశోధన మండలి ని ఏర్పాటు చేసింది. ఆయుర్వేద ఆరోగ్య రక్షణ సేవల్లో పరిశోధన చేయడాానికి ఈ మండలికి తగిన అధికారాలు ఇచ్చారు.
కేస్సర్ వ్యాధికి సంబంధించిన ఆయుర్వేదంలో పరిశోధనను సి.సి.ఆర్.ఎ.ఎస్. చేపట్టింది. కేన్సర్ కు మందును రూపొందిస్తోంది. ఈ కింద పేర్కొన్న వివరాలతో సాగించే వైద్య చికిత్సా విధానాలపై ప్రమాణ పత్ర రచన కూడా చేస్తోంది.:-
- కేన్సర్ రోగుల జీవిత ప్రమాణాలను మెరుగుపరిచేందుకు ఆయుష్ క్యుఒఎల్ 2సి ని రూపొందించడం
- గర్భాశయ కేన్సర్ కు స్వతస్సిద్ధమైన చికిత్సగా కార్క్ టోల్ ను రూపొందించడం
- ఆయుర్వేదం ద్వారా కేన్సర్ చికిత్సా పద్ధతులతో వ్యవస్థీకృతంగా సమగ్రమైన విధానాన్ని రూపొందించడం.
- కేన్సర్ నిర్ముూలకాలుగా ఔషధ మొక్కలు ఎలా పనిచేస్తాయన్నదానిపై పరీక్షలు జరపడం.
- ఆయుర్వేద చికిత్స పద్ధతులు: వ్యవస్థీకృత సమీక్ష, గణాంక విశ్లేషణ; చికిత్సా విధానాన్ని పాటిస్తున్న వైద్యుల, సంస్థలనుంచి సమాచారాన్ని ప్రమాణ పత్రాలతో నమోదు చేయడం.
కేన్సర్ పై ఆయుర్వేద పరిశోధనలో భాగంగా కేన్సర్ అధ్యయనంపై సమగ్ర కేంద్రం  ఏర్పాటు చేశారు. అఖిల భారత ఆయుర్వేద శాస్త్ర అధ్యయన సంస్థ , జాతీయ కేన్సర్ నిరోధక, పరిశోధన సంస్థ ల ఉమ్మడి సంస్థగా సి.ఐ.ఒ.స్థాపన జరిగింది. కేన్సర్ పై పరిశోధన పరస్పర సహకారంతో సాగించాలన్న లక్ష్యంతో సి.ఐ.ఒ.ని ఏర్పాటు చేశారు.
ఇదే లక్ష్యాలు, ఉద్దేశాలతో అఖిల భారత ఆయుర్వేద వైద్యశాస్త్ర అధ్యయన సంస్థ  ఒక అవగాహనా ఒప్పందం కుదుర్చుకుంది. డాక్టర్ బి.ఆర్.అంబేద్కర్ రోటరీ కేన్సర్ ఇన్సిట్యూట్ ఆసుపత్రి, ఢిల్లీలోని అఖిల భారత వైద్య శాస్త్రాల అధ్యయన సంస్థ లతో ఈ అవగాహనా ఒప్పందం కుదిరింది.
కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్షవర్ధన్ లోక్ సభలో ఇచ్చిన లిఖిత పూర్వక సమాధానంలో ఈ వివరాలు తెలియజేశారు
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 185.21 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.55 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,85,21,44,495
|
|
అందుబాటులోని నిల్వలు
|
|
15,55,00,726
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 185.21 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.55 కోట్లకుపైగా  నిల్వలు అందుబాటులో ఉన్నాయి.
మంత్రిమండలి
సెక్యూరిటీస్ఎండ్ ఎక్ఛేంజ్ బోర్డ ఆఫ్ ఇండియా మరియు కెనడా కు చెందిన మేనిటోబా సెక్యూరిటీస్ కమిశన్ల మధ్య ద్వైపాక్షిక అవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి
సెక్యూరిటీస్ ఎండ్ ఎక్ఛేంజ్ బోర్డ్ ఆఫ్ ఇండియా కు మరియు కెనడా కు చెందిన మేనిటోబా సెక్యూరిటీస్ కమిశన్ ల మధ్య ద్వైపాక్షిక అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
· ఈ ఎమ్ఒయు ఇతర అంశాల తో పాటు గా, సెక్యూరిటీల కు సంబంధించిన నియమాలు అనే రంగం లో పరస్పర సీమాంతర సహకారాని కి గాను ఒక లాంఛనమైనటువంటి ప్రాతిపదిక ను ప్రసాదిస్తుంది. దీని ద్వారా పరస్పర సహాయానికి మార్గం సుగమం అవుతుంది. పర్యవేక్షక విధుల లో దక్షత తో కూడిన పనితీరు కు ఆస్కారం ఏర్పడుతుంది. సాంకేతిక క్షేత్రీయ జ్ఞానాన్ని అందుబాటులోకి తీసుకు రావడం లో సాయం లభిస్తుంది. అంతేకాక సెక్యూరిటీస్ మార్కెట్ లకు సంబంధించిన నియమావళి మరియు చట్టాల ను సమర్ధవంతం గా అమలు పరచడం లో సామర్థ్యం పెంపొందుతుంది.
· ఈ ఎమ్ఒయు మేనిటోబా కు చెందిన ఇన్వెస్టర్ లు ఎస్ఇబిఐ  తో కలసి ఒక ఎఫ్ పిఐ రూపం లో నమోదు చేసుకోవడాని కి అర్హులు అయ్యేందుకు అవకాశాన్ని ఇస్తుంది.
ప్రభావం:
కెనడా లోని మేనిటోబా ప్రాంతం లో నెలకొన్న సంస్థ లు సెబీ తో కలసి ఫారెన్ పోర్ట్ పోలియో ఇన్ వెస్టర్  గా నమోదు అవ్వాలి అనేటటువంటి అభిలాష ను కలిగివున్నాయి. అయితే, దీనికోసం పూర్వ నిర్ధారిత షరతులలో ఓ షరతు ఏమిటి అంటే అది.. ఒక విదేశాని కి లేదా విదేశీ ప్రాంతానికి సంబంధించిన సెక్యూరిటీస్ మార్కెట్ రెగ్యులేటర్ అనేది ఇంటర్ నేశనల్ ఆర్గనైజేశన్ ఆఫ్ సెక్యూరిటీస్ కమిశన్స్ మల్టీలేటరల్ మెమోరాండమ్ ఆఫ్ అండర్ స్టాండింగ్  లో సంతకందారు గా ఉండాలి.. అనేదే. దీనితో పాటు సెబీ తో ఎఫ్ పిఐ గా మేనిటోబా లోని సంస్థ లకు ఒక ద్వైపాక్షిక ఎమ్ఒయు పై సంతకాలు చేయడం కూడా అవసరమే. అప్పుడే అనుమతి దొరుకుతుంది. మేనిటోబా లో సుమారు ఇరవై ఎఫ్ పిఐలు ఉన్నాయి. వాటి ఖాతాదారుల కు చెందిన 2,665 కోట్ల రూపాయల విలువైన ఆస్తుల ను అధీనం లో కలిగి ఉన్న ఈ ఎఫ్ పిఐ లు ఈ ద్వైపాక్షిక ఎమ్ఒయు పై సంతకాలు అయిపోవడం వల్ల ప్రయోజనాల ను అందుకొంటాయనే అంచనా ఉంది. ఆ సంస్థ లు భారతదేశం లోని మార్కెట్ లలో నిరంతరాయం గా పెట్టుబడులు పెట్టడాన్ని కొనసాగించడాని కి అర్హత ను సంపాదించుకోగలుగుతాయి.
ప్రధాన మంత్రి కార్యాలయం
ప్రభుత్వ విభాగాలు, సంస్థలలో నూతనంగా ఉద్యోగాలు పొందిన వారికి 51 ,000 కు పైగా నియామక లేఖల ను- రోజ్ గార్ మేళా లో భాగం గా- ఆగస్టు 28 వ తేదీ నాడు పంపిణీ చేయనున్న ప్రధానమంత్రి
ఉద్యోగాల కల్పన కు అత్యున్నత ప్రాధాన్యాన్ని ఇవ్వాలన్న ప్రధానమంత్రి వచన బద్ధత ను నెరవేర్చే దిశ లో ఒక అడుగు గా ‘రోజ్ గార్ మేళా’ ఉంది
నూతనంగా ఉద్యోగాల లో నియామకం జరిగిన వారు ‘కర్మయోగి ప్రారంభ్’ అనే ఆన్ లైన్ మాడ్యూల్ ద్వారా వారంతట వారు గా శిక్షణ ను కూడా పూర్తి చేసుకోగలుగుతారు
ఉద్యోగాల లో నూతనం గా నియమింపబడిన వారికి సంబంధించిన 51,000 కు పైచిలుకు నియామక లేఖల ను ప్రధాన మంత్రి శ్రీ నరేంద్ర మోదీ 2023 ఆగస్టు 28 వ తేదీ నాడు ఉదయం పూట పదిన్నర గంటలకు వీడియో కాన్ఫరెన్సింగ్ మాధ్యం ద్వారా పంపిణీ చేయనున్నారు. ఈ సందర్భంగా నియమితులైన వారిని ఉద్దేశించి ప్రధాని ప్రసంగించనున్నారు.
దేశవ్యాప్తంగా 45 ప్రాంతాల్లో రోజ్ గార్ మేళా జరగనుంది. ఈ రోజ్గార్ మేళా కార్యక్రమం ద్వారా కేంద్ర హోం మంత్రిత్వ శాఖ సెంట్రల్ రిజర్వ్ పోలీస్ ఫోర్స్ , బోర్డర్ సెక్యూరిటీ ఫోర్స్ , సశస్త్ర సీమా బల్ , అస్సాం రైఫిల్స్, సెంట్రల్ ఇండస్ట్రియల్ సెక్యూరిటీ ఫోర్స్ , ఇండో టిబెటన్ బోర్డర్ పోలీస్ , నార్కోటిక్స్ కంట్రోల్ బ్యూరో  అలాగే ఢిల్లీ పోలీసులు వంటి వివిధ కేంద్ర సాయుధ పోలీసు దళాల  లో సిబ్బందిని నియమిస్తోంది. దేశవ్యాప్తంగా ఎంపికైన వారు హోం మంత్రిత్వ శాఖ పరిధిలోని వివిధ సంస్థల్లో కానిస్టేబుల్ , సబ్ ఇన్స్పెక్టర్ , నాన్ జనరల్ డ్యూటీ క్యాడర్ పోస్టుల్లో చేరనున్నారు.
కేంద్ర సాయుధ పోలీసు దళాల  తో పాటు ఢిల్లీ పోలీసులను బలోపేతం చేయడం ద్వారా అంతర్గత భద్రత, ఉగ్రవాద నిరోధం, తిరుగుబాటు, వామపక్ష తీవ్రవాదాన్ని ఎదుర్కోవడం, దేశ సరిహద్దులను రక్షించడం వంటి బహుముఖ పాత్రను మరింత ప్రభావవంతంగా పోషించడంలో ఈ దళాలకు సహాయపడుతుంది.
ఉద్యోగాల కల్పన కు అత్యున్నత ప్రాధాన్యాన్ని ఇచ్చే విషయం లో ప్రధాన మంత్రి వచన బద్ధత ను నెరవేర్చే దిశ లో రోజ్ గార్ మేళా ఒక అడుగు గా ఉంది. రోజ్ గార్ మేళా ఉద్యోగాల కల్పన ను పెంపొందింప జేయడం లో ఒక ఉత్ప్రేరకం వలె పనిచేయగలదన్న భావన ఉంది. అంతేకాక యువతీ యువకుల సశక్తీకరణ తో పాటు గా దేశాభివృద్ధి లో పాలుపంచుకోవడం లో సార్థకం కాగల అవకాశాల ను కూడా ఈ రోజ్ గార్ మేళా వారికి అందిస్తుందన్న భావన సైతం ఉంది.
నూతనంగా ఉద్యోగాల లో నియామకం జరిగిన వారు ‘కర్మయోగి ప్రారంభ్’ ద్వారా వారంతట వారు గా శిక్షణ ను పొందే అవకాశాన్ని కూడా దక్కించుకోనున్నారు. ‘కర్మయోగి ప్రారంభ్’ అనేది ఐజిఒటి కర్మయోగి పోర్టల్  కు చెందిన ఒక ఆన్ లైన్ మాడ్యూల్. ఈ పోర్టల్ లో 673 కి పైగా ఇ-లర్నింగ్ పాఠ్యక్రమాల ను ‘ఎక్కడయినా ఏ డివైస్ నుండి అయినా’ నేర్చుకొనే ఫార్మేట్ లో అందుబాటు లో కి తీసుకు రావడమైంది.
రహదారి రవాణా, హైవేల మంత్రిత్వ శాఖ
జమ్మూ కాశ్మీర్ లెఫ్టినెంట్ గవర్నర్ మనోజ్ సిన్హాతో కలిసి జెడ్–మోర్ టన్నెల్ను పరిశీలించిన నితిన్ గడ్కరీ
జమ్మూ కాశ్మీర్ లెఫ్టినెంట్ గవర్నర్ మనోజ్ సిన్హా సమక్షంలో కేంద్ర రోడ్డు రవాణా రహదారుల శాఖ మంత్రి నితిన్ గడ్కరీ రోడ్డు రవాణా రహదారులపై పార్లమెంటరీ కన్సల్టేటివ్ కమిటీ సభ్యులు శ్రీనగర్-లేహ్ హైవేపై నిర్మించిన జెడ్–మోర్ టన్నెల్ను నేడు పరిశీలించారు. జమ్మూకశ్మీర్లో రూ.25 వేల కోట్లతో 19 సొరంగాలు నిర్మిస్తున్నారు. ఇందులోభాగంగా రూ.2680 కోట్లతో 6.5 కిలోమీటర్ల మేర జెడ్ మోర్హ్టన్నెల్, అప్రోచ్ రోడ్డు నిర్మాణ పనులు కొనసాగుతున్నాయి. కాశ్మీర్లోని గందర్బల్ జిల్లాలో గగాంగిర్ సోనామార్గ్ మధ్య పర్వత హిమానీనదం థాజివాస్ గ్లేసియర్ కింద ఈ 2-లేన్ రహదారి సొరంగం నిర్మించబడింది. జెడ్ మోర్హ్టన్నెల్ ప్రాజెక్ట్ కింద, మొత్తం పొడవు 10.8 మీటర్ల పొడవు గల ప్రధాన సొరంగం, సవరించిన గుర్రపు షూ ఆకారం ఎస్కేప్ సొరంగం మొత్తం పొడవు 7.5 మీటర్లు, డీ- ఆకారపు వెంటిలేషన్ టన్నెల్ మొత్తం పొడవు 8.3 మీటర్లు, మొత్తం పొడవు 2 ప్రధాన కల్వర్టులు 110 మీటర్లు 270 మీటర్లు, మొత్తం 30 మీటర్ల పొడవు గల 1 చిన్న కల్వర్టు ప్రతిపాదించబడింది. ఇప్పటి వరకు జెడ్ మోర్హ్టన్నెల్ 75శాతం పనులు పూర్తయ్యాయి. డిసెంబర్ 2023 నాటికి ఈ సొరంగాన్ని అంకితం చేయాలని లక్ష్యంగా పెట్టుకున్నారు. జెడ్ మోర్హ్ టన్నెల్లో ఇంటెలిజెంట్ ట్రాఫిక్ మేనేజ్మెంట్ సిస్టమ్ ఇన్స్టాల్ చేయబడింది, ఇది ట్రాఫిక్ను నియంత్రించడాన్ని సులభతరం చేస్తుంది. దీనితో పాటు, ప్రత్యేక ఎస్కేప్ టన్నెల్ ద్వారా ట్రాఫిక్ సులభతరం చేయబడుతుంది. జెడ్ మోర్హ్సొరంగం సోనామార్గ్ పర్యాటక పట్టణానికి అన్ని వాతావరణ కనెక్టివిటీని అందిస్తుంది. ఈ ప్రాజెక్ట్ నిర్మాణ పనుల సమయంలో ఉత్పన్నమయ్యే చెత్తను దారి పక్కన సౌకర్యాలు ప్రాంత అభివృద్ధికి ఉపయోగించారు. జెడ్ మోర్హ్సొరంగం ప్రాంతం వ్యూహాత్మకంగా ముఖ్యమైనది, దీని నిర్మాణం శ్రీనగర్ కార్గిల్ మధ్య ప్రయాణం సులువుగా మారుతుంది. శ్రీనగర్ లేహ్ మధ్య ప్రయాణ సమయం కూడా గణనీయంగా తగ్గుతుంది. ఈ సొరంగం మొత్తం ప్రాంతంలో సామాజిక ఆర్థిక అభివృద్ధిని ప్రోత్సహిస్తుంది. థాజివాస్ హిమానీనదం సింధ్ నదిపై వైట్వాటర్ రాఫ్టింగ్ వంటి కార్యకలాపాలతో సహా సోనామార్గ్లోని పర్యాటకానికి మేలు జరుగుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వైరస్ నుంచి రక్షణ ఇచ్చే ఎలక్ట్రో స్టాటిక్స్ మెటీరియల్ తో తయారు చేసిన మాస్కులు
ట్రిబో ఇ మాస్కులను తయారు చేసిన సిఇఎన్ ఎస్
బైటనుంచి విద్యుత్ అవసరం లేకుండానే విద్యుత్ ఆవేశం పొందగలిగే ట్రిబో ఇ మాస్కులు
ట్రిబో ఇ మాస్కుల విద్యుతావేశం కారణంగా వైరస్ కు అడ్డుకట్ట
కరోనా వైరస్ ను నిరోధించడానికిగాను వైద్య ఆరోగ్యరంగ సిబ్బంది ముందుండి పోరాటం చేస్తున్నారు. వీరు అత్యాధునిక సాంకేతికత, నాణ్యత కలిగిన మాస్కులను ధరించాల్సి వుంటుంది. వీటి తయారీకి ప్రత్యేకమైన నైపుణ్యత అవసరముంటుంది. అయితే సాధారణ ప్రజలు మాత్రం సాధారణమైన మాస్కులను ధరించి కరోనా వైరస్ వ్యాప్తి జరగకుండా చూసుకోవచ్చు.
వైద్య ఆరోగ్య సిబ్బంది వాడే మాస్కులను వారికి మాత్రమే అందుబాటులో వుండేలా చూడాలి. సాధారణ ప్రజలు కూడా వాటిని వాడడం మొదలుపెడితే ఆధునిక సాంకేతికతతో తయారైన మాస్కులకు కొరత ఏర్పడుతుంది. తద్వారా కరోనా రోగులకు సేవలందించే వైద్య ఆరోగ్య సిబ్బంది ప్రమాదంలో పడుతుంది.
ఈ నేపథ్యంలో నానో అండ్ సాప్ట్ మ్యాటర్ సైన్స్ సెంటర్  కు చెందిన నిపుణుల బృందం మార్కెట్లో అత్యాధునిక మాస్కుల కొరత ఏర్పడకుండా వుండడానికిగాను సామాన్య ప్రజలకు అందుబాటులో వుండే ట్రిబో ఇ మాస్కులను అందుబాటులోకి తెస్తోంది. బెంగుళూరులోని ఈ సంస్థ సైన్స్ అండ్ టెక్నాలజీ విభాగానికి చెందిన స్వయంప్రతిపత్తి సంస్థ. ఈ ట్రిబో ఇ మాస్కుల ప్రత్యేకత ఏమంటే బైటనుంచి విద్యుత్ అవసరం లేకుండానే విద్యుతావేశం చెంది పని చేస్తాయి. తద్వారా వైరస్ ను అడ్డుకుంటాయి.
ఎలక్ట్రో స్టాటిక్స్ ఆధారంగా డాక్టర్ ప్రళయ్ సంత్రా, డాక్టర్ ఆశుతోష్ సింగ్, ప్రొఫెసర్ గిరిధర్ యు. కులకర్ణి దీన్ని తయారు చేశారు. భౌతిక శాస్త్ర పుస్తకాల్లో ట్రిబో విద్యుత్ గురించి మనం చదువుకునే వుంటాం. దాన్నించి వచ్చిన ఆలోచన ప్రకారం ఈ మాస్కులను రూపొందించారు. పిల్లలు కూడా ఈ విద్యుత్ తో ఆడుకుంటూ వుంటారు. దీని ప్రకారం ట్రిబో ఇ మాస్కులను ఎవరికి వారు స్వంతంగా ఇంట్లోనే తయారు చేసుకొని వాడుకోవచ్చు. దీనికి ఖర్చు కూడా కాదు. కోవిడ్ -19 వైరస్ వ్యాప్తిని అరికట్టడానికి మాస్కులు కూడా కీలకపాత్ర పోషిస్తున్న ఈ తరుణంలో ఈ కొత్త మాస్కులను ముందుకు తీసుకొచ్చామని ప్రొఫెసర్ కులకర్ణి అంటున్నారు.
వైరస్ ను అరికట్టడానికిగాను గత కొంత కాలంగా రసాయనికశాస్త్రం, భౌతికశాస్త్రం, జీవ శాస్త్రం...మొదలైన శాస్త్రాల ఆధారంగా పలు సృజనాత్మక పరిష్కారాలు వెలుగులోకి వస్తున్నాయి. ఇలాంటి సృజనాత్మక పరిష్కారమే ట్రిబో ఇ మాస్కు అని డిఎస్ టి కార్యదర్శి ప్రొఫెసర్ ఆశుతోష్ శర్మ అంటున్నారు. ఈ సాధారణ డిజైన్ ద్వారా అత్యధికంగా మేలు జరుగుతుందని ఆయన అన్నారు.
 పొందుతాయి. మధ్యలోని నైలాన్ పొర పాజిటివ్ ఛార్జి  పొందుతాయి. దాంతో ఇది విద్యుత్ గోడగా తయారై వైరస్ లాంటి క్రిములను అడ్డుకుంటుంది. అందుబాటులోని బట్టలతో వీటిని తయారు చేయడం జరుగుతుంది కాబట్టి వీటిని ఇతర బట్టల్లాగానే ఉతుక్కొని తిరిగి ధరించవచ్చు. అయితే ఈ మాస్కులను వైద్య ఆరోగ్య సిబ్బంది, రోగులు ధరించవద్దు.
దీనికి సంబంధించిన వీడియోను ఈ లింకులో చూడవచ్చు. https://youtu.be/lIOKwnVlYXw
ఇతర వివరాలకు సంప్రదించాల్సిన నిపుణులు : డాక్టర్ ప్రళయ్ కె. సంత్రా ( ఇమెయిల్
psantra@cens.res.in; pralay.santra[at]gmail[dot]com Mob: 9483271510),
డాక్టర్ ఆషుతోష్ సింగ్ 
మరియు ప్రొఫెసర్ గిరిధర్ యు. కులకర్ణి ]
మంత్రిమండలి
ఆత్మనిర్భర్ భారత్ రోజ్ గార్ యోజన  కిఆమోదం తెలిపిన మంత్రిమండలి
ఆత్మనిర్భర్ భారత్ ప్యాకేజీ 3.0 లో భాగంగా కోవిడ్ నుంచి కోలుకొనే కాలంలో సాంప్రదాయక రంగంలో ఉపాధి కల్పన కు ప్రోత్సాహం ఇవ్వడానికి, కొత్త ఉద్యోగ అవకాశాల ను ప్రోత్సహించడానికి ‘‘ఆత్మనిర్భర్ భారత్ రోజ్గార్ యోజన’’  అమలు కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ప్రస్తుత ఆర్థిక సంవత్సరానికి 1,584 కోట్ల రూపాయలను ఖర్చు చేసేందుకు, పథకం పూర్తి అవధి అయిన 2020-2023 వరకు 22,810 కోట్ల రూపాయలు వ్యయపరచేందుకు మంత్రివర్గం ఆమోదం తెలిపింది.
ఈ పథకం ముఖ్యాంశాలు ఈ క్రింద తెలిపిన విధంగా ఉన్నాయి:
- భారత ప్రభుత్వం 2020 అక్టోబర్ 1వ తేదీ నాడు గానీ లేదా ఆ తర్వాత గానీ, 2021 జూన్ 30 వరకు పనిలోకి తీసుకున్న కొత్త ఉద్యోగులందరికి 2 సంవత్సరాల కాలానికి గాను సబ్సిడీ ని అందిస్తుంది.
- వేయి మంది వరకు ఉద్యోగులు పనిచేసే సంస్థలలో భారత ప్రభుత్వం 2 సంవత్సరాల కాలానికి కొత్త ఉద్యోగుల విషయంలో ఇటు 12% ఉద్యోగుల చందా ను, అటు 12% యాజమాన్య సంస్థల చందా ను.. అంటే వేతన భత్యాలలో 24 శాతాన్ని ఇపిఎఫ్ కు చెల్లిస్తుంది.
- వేయి మందికి పైగా ఉద్యోగులు పనిచేస్తున్న వ్యాపార సంస్థల కొత్త ఉద్యోగుల విషయంలో కేవలం ఉద్యోగి తాలూకు ఇపిఎఫ్ ఛందా ను, అంటే వేతనంలో 12 శాతాన్ని భారత ప్రభుత్వం రెండేళ్ల పాటు చెల్లిస్తుంది.
- 15,000 రూపాయల కంటే తక్కువ నెలవారి వేతనాన్ని పొందుతున్న ఉద్యోగి ఎవరైతే ఉద్యోగుల భవిష్య నిధి సంస్థ  లో 2020 అక్టోబర్ 1వ తేదీకి ముందు నమోదు అయి వుంటేనో, లేదా ఆ వ్యక్తి కి ఈ కాలావధి కన్నా ముందు యూనివర్సల్ అకౌంట్ నంబర్  ఏదీ లేకపోతేనో, లేదా 2020 అక్టోబర్ 1వ తేదీకి ముందు ఇపిఎఫ్ సభ్యత్వ ఖాతా సంఖ్య లేకపోతేనో, ఆ వ్యక్తి కి ఈ ప్రయోజనం తాలూకు అర్హత లభిస్తుంది.
- యూనివర్సల్ అకౌంట్ నంబర్  ను కలిగి వున్న ఇపిఎఫ్ సభ్యులు ఎవరైనా నెల కు 15,000 రూపాయల కంటే తక్కువ వేతనాన్ని పొందుతూ కోవిడ్ మహమ్మారి కారణం గా 2020 మార్చి 1 నుంచి 2020 సెప్టెంబర్ 30 మధ్య కాలం లో తన ఉద్యోగాన్ని వదిలేసివుంటే, అలాగే ఆ వ్యక్తి కి 2020 సెప్టెంబర్ 30 వరకు ఇపిఎఫ్ సదుపాయం గల సంస్థ లో ఉద్యోగం దొరకకపోయినట్లయితే, అటువంటి వారు కూడా ఈ ప్రయోజనాన్ని పొందేందుకు అర్హులు అవుతారు.
- సభ్యుల ఆధార్ సంఖ్య తో జతపడ్డ సభ్యుల అకౌంట్లో ఇపిఎఫ్ఒ ఎలక్ట్రానిక్ పద్దతి లో ఈ ఛందా సొమ్ము ను చెల్లిస్తుంది.
- ఈ పథకాన్ని అమలు చేయడానికి ఒక సాఫ్ట్ వేర్ ను ఇపిఎఫ్ఒ రూపొందిస్తోంది. అంతేకాకుండా పారదర్శకమైన, జవాబుదారీతనంతో కూడిన ప్రక్రియ ను తానే అభివృద్ధి పరుస్తుంది.
- ఎ.బి.ఆర్.వై.లో భాగం గా అందించే ప్రయోజనాలు ఇపిఎఫ్ ఒ ద్వారా అమలయ్యే మరేదైనా పథకం ప్రయోజనాలు ఏ విధంగా కూడాను అతివ్యాప్తం కాకుండా  ఉండేందుకు ఒక విధివిధానాన్ని ఇపిఎఫ్ ఒ రూపొందించవలసి ఉంటుంది.
ఆర్థిక మంత్రిత్వ శాఖ
భారతదేశానికి మరియు బ్రూనే దారుస్సలామ్ కు మధ్య పన్నుల కు సంబంధించిన సమాచారం ఆదాన ప్రదానం తో పాటు పన్నుల వసూలులో సహాయం అందజేసుకోవడానికి సంబంధించిన ఒప్పందం పై సంతకాలకు, ఆ ఒప్పందం అనుమోదానికి ఆమోదం తెలిపిన మంత్రివర్గం
భారతదేశానికి మరియు బ్రూనే దారుస్సలామ్ కు మధ్య పన్నులకు సంబంధించిన సమాచారం ఆదాన ప్రదానం తో పాటు పన్నుల వసూలు లో పరస్పరం సహాయాన్ని ఇచ్చి పుచ్చుకోవడానికి సంబంధించిన ఒప్పందం పై సంతకాలకు మరియు ఆ ఒప్పందం అనుమోదానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఈ ఒప్పందం లో భాగంగా అందుకొన్న సమాచారాన్ని గోప్యంగా ఉంచుతారు. ఇటువంటి సమాచారాన్ని మదింపు, సేకరణ, ఎన్ఫోర్స్మెంట్, ప్రాసిక్యూషన్ లేదా అపీళ్ల నిర్ధారణకు సంబంధించిన వ్యక్తులకు లేదా ప్రాధికార సంస్థలకు  మాత్రమే వెల్లడించడం జరుగుతుంది.
సమాచారాన్ని పంపిస్తున్న దేశం యొక్క ముందస్తు లిఖిత పూర్వక సమ్మతితోనే ఏ వ్యక్తికైనా లేదా ఎన్టిటి కైనా లేదా ప్రాధికార సంస్థకైనా సమాచారాన్ని వెల్లడించేందుకు వీలు ఉంటుంది.
ఆయా కేసుల కేటగిరీలను బట్టి భారతదేశానికి మరియు బ్రూనే కు మధ్య సమాచారం ఆటోమేటిక్ ఎక్స్ చేంజ్ కు ఈ ఒప్పందం వీలు కల్పిస్తుంది.
అంతేకాకుండా రెండు దేశాల మధ్య టాక్స్ రెవెన్యూ క్లెయిమ్ ల వసూలులో కూడా ఈ ఒప్పందం తన వంతు సహాయాన్ని అందిస్తుంది.
రెండు దేశాలకు చెందిన సంబంధిత చట్టాల ప్రకారం పూర్తి చేసుకోవలసినటువంటి విధానాలు పూర్తి అయ్యాయని నోటిఫై చేసిన నాటి నుండి ఈ ఒప్పందం అమలులోకి వస్తుంది.
ఈ ఒప్పందం ఫలితంగా పన్ను ఎగవేత లకు మరియు పన్ను చెల్లించకుండా తప్పించుకొనే ధోరణులకు అడ్డుకట్ట వేయడం వీలుపడుతుందని ఆశిస్తున్నారు.
ఈ ఒప్పందం వల్ల ఎటువంటి ఆర్థిక భారం ఉండదు. ఒప్పందం లోని 9వ అధికరణం ప్రకారం అసాధారణ వ్యయాలు 500 యుఎస్ డాలర్ల కు మించిన పక్షంలో మాత్రమే ఆ వ్యయాన్ని భారత ప్రభుత్వం భరిస్తుంది.
ప్రధాన మంత్రి కార్యాలయం
రిపబ్లిక్ ఆఫ్ ఆస్ట్రియా ఫెడరల్ ప్రెసిడెంటు మాన్య శ్రీ డాక్టర్ ఎలెక్జెండర్ వాన్ దెర్ బేలన్ తో టెలిఫోన్ లో సంభాషించిన ప్రధాన మంత్రి
రిపబ్లిక్ ఆఫ్ ఆస్ట్రియా ఫెడరల్ ప్రెసిడెంటు మాన్య శ్రీ డాక్టర్ ఎలెక్జండర్ వాన్ దెర్ బేలన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు.
అమ్ఫాన్ తుఫాను వల్ల భారతదేశానికి వాటిల్లిన నష్టం పట్ల ఆస్ట్రియా అధ్యక్షుడు సానుభూతి ని వ్యక్తంచేశారు. కోవిడ్-19 విశ్వమారి కారణం గా వారి వారి దేశాల లో ఆరోగ్య రంగం పైన మరియు ఆర్థిక రంగం పైన పడిన ప్రతికూల ప్రభావాన్ని సంబాళించడం కోసం చేపట్టిన చర్యల పై ఇరువురు నేత లు ఒకరి ఆలోచనల ను మరొకరి కి వెల్లడి చేసుకొన్నారు. వర్తమాన సవాళ్ల ను పరిష్కరించడం లో అంతర్జాతీయ సమన్వయాని కి ప్రాముఖ్యం ఎంతయినా ఉంది అంటూ వారు వారి యొక్క సమ్మతి ని వ్యక్తం చేశారు.
భారతదేశం- ఆస్ట్రియా సంబంధాల ను కోవిడ్ అనంతర కాలం లో మరింత గా బలోపేతం చేసుకోవడం తో పాటు వివిధ రంగాల కు విస్తరించుకోవాలన్న తమ ఉమ్మడి అభిలాష ను ఉభయ నేత లు ఈ సందర్భం లో పునరుద్ఘాటించారు. మౌలిక సదుపాయాల కల్పన, సాంకేతిక విజ్ఞానం, పరిశోధన మరియు నూతన ఆవిష్కరణ, ఎస్ఎమ్ఇ స్ ఇత్యాది రంగాల లో ఇప్పటి కంటే మరింత ఎక్కువ సహకారాన్ని అందించుకొనేందుకు అవకాశాలు ఉన్నాయి అంటూ ప్రధాన మంత్రి ప్రముఖం గా ప్రస్తావించారు.
పర్యావరణాని కి సంబంధించిన ఆరోగ్యం వంటి దీర్ఘకాలిక ఆందోళన ల పట్ల ప్రపంచం శ్రద్ధ వహించగలిగే విధం గా, వర్తమాన స్వాస్థ్య సంకటాన్నుండి త్వరలో బయటపడుతుందన్న ఆశ ను నేత లు వ్యక్తం చేశారు.
(
చట్ట, న్యాయ మంత్రిత్వ శాఖ
గుజరాత్లో రేపటి నుంచి అఖిల భారత న్యాయ మంత్రులు, కార్యదర్శుల సదస్సు
- కీలకోపన్యాసం చేయనున్న కేంద్ర న్యాయ శాఖ మంత్రి శ్రీ కిరణ్ రిజిజు
- కార్యక్రమం ఆలోచనల మార్పిడికి తగిన వేదికను అందిస్తుంది
- వివిధ రాష్ట్రాలు, కేంద్రపాలిత ప్రాంతాలకు వారివారి ఉత్తమ పద్ధతులను పంచుకునే అవకాశం అందిస్తుంది
కేంద్ర న్యాయ మంత్రిత్వ శాఖ అక్టోబర్ 14 నుండి 16వ తేదీ, 2022 వరకు గుజరాత్లోని ఏక్తా నగర్లో న్యాయ మంత్రులు, న్యాయ శాఖ కార్యదర్శుల అఖిల భారత సదస్సును నిర్వహించనుంది, ఇందులో రాష్ట్రాలు, కేంద్ర పాలిత ప్రాంతాలకు చెందిన న్యాయ మంత్రులు & న్యాయ కార్యదర్శులు పాల్గొననున్నారు. అక్టోబర్ 15న కేంద్ర న్యాయశాఖ మంత్రి శ్రీ కిరణ్ రిజిజు ఈ సదస్సులో కీలక ప్రసంగం చేయనున్నారు. న్యాయ మంత్రిత్వ శాఖ చేపట్టిన ఈ చొరవ కారణంగా భారతదేశ న్యాయ వ్యవస్థకు సంబంధించిన వివిధ అంశాలపై చర్చకు తగిన వేదికను అందిస్తుంది, తద్వారా విధాన రూపకర్తలు దేశ భవిష్యత్తు కోసం రోడ్ మ్యాప్ను అభివృద్ధి చేయవచ్చు. ఈ ఈవెంట్ ఆలోచనల మార్పిడికి వేదికను అందిస్తుంది. వివిధ రాష్ట్రాలు మరియు కేంద్ర పాలిత ప్రాంతాలకు వారి ఉత్తమ పద్ధతులను ఇచ్చిపుచ్చుకోవడానికి కూడా అవకాశం కల్పిస్తుంది, తద్వారా దేశంలోని మొత్తం న్యాయ వ్యవస్థను దాని పౌరుల ప్రయోజనాల కోసం ముఖ్యంగా సమాజంలోని బలహీన వర్గాల ప్రయోజనాల కోసం అధునికీకరణ చేయవచ్చు. "సమిష్టి & చైతన్యవంతమైన నూతన భారతదేశం" చేయడానికి వారిని శక్తివంతం చేయడం. పౌరులు ముఖ్యంగా సమాజంలోని బలహీన వర్గాల వారి కోసం "సమిష్టి మరియు ఉత్తేజకరమైన కొత్త భారతదేశం" చేయడానికి వారికి అధికారం కల్పిస్తుంది.
ప్రధాన మంత్రి కార్యాలయం
సోమనాథ్ లో అనేక పథకాల ను ఆగస్టు 20 న ప్రారంభించనున్న ప్రధాన మంత్రి; కొన్ని పథకాల కు శంకుస్థాపన కూడా చేస్తారు
గుజరాత్ లోని సోమనాథ్ లో అనేక పథకాల ను ప్రధాన మంత్రి శ్రీ నరేంద్ర మోదీ ఆగస్టు 20 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఇదే సందర్భం లో మరికొన్ని పథకాల కు ఆయన శంకుస్థాపన కూడా చేస్తారు. ప్రారంభం కానున్న పథకాల లో సోమనాథ్ విహార స్థలం, సోమనాథ్ ప్రదర్శన కేంద్రం లతో పాటు పునర్ నిర్మాణం జరిగిన పాత సోమనాథ్  ఆలయం ఆవరణ కూడా కలసి ఉన్నాయి. ఇదే కార్యక్రమం లో భాగం గా శ్రీ పార్వతి ఆలయ నిర్మాణానికి కూడా ప్రధాన మంత్రి శంకుస్థాపన చేయనున్నారు.
సోమనాథ్ విహార స్థలాన్ని ‘పిల్ గ్రిమేజ్ రిజూవనేశన్ ఎండ్ స్పిరిచ్యువల్, హెరిటేజ్ ఆగ్ మెంటేశన్ డ్రైవ్  పథకం’ లో భాగం గా 47 కోట్ల రూపాయల పై చిలుకు మొత్తం వ్యయం తో అభివృద్ది పరచడమైంది. పర్యటకుల సదుపాయాల కేంద్రం ప్రాంగణం లో అభివృద్ధి పరచినటువంటి సోమనాథ్ ఎగ్జిబిశన్ సెంటర్ లో పాత సోమనాథ్ ఆలయం తాలూకు విడదీయబడిన కొన్ని భాగాల ను, పాత  సోమనాథ్ ఆలయం తాలూకు నాగర్ శైలి లోని ఆలయ వాస్తుకళ ను కలిగివున్న శిల్పాల ను కూడా చూడవచ్చును.
పాత  సోమనాథ్ పునర్ నిర్మిత పరిసరాల పునర్ నిర్మాణ పనుల ను శ్రీ సోమనాథ్ ట్రస్ట్ 3.5 కోట్ల రూపాయల వ్యయం తో పూర్తి చేసింది. ఈ ఆలయం శిథిలావస్థ కు చేరుకొన్నట్లు గమనించిన ఇందౌర్ రాణి అహిల్యాబాయి దీనిని ఉద్ధరించినందువల్ల ‘అహిల్యాబాయి ఆలయం’ గా కూడా ఇది వ్యవహారం లో ఉంది. తీర్థయాత్రికుల సురక్ష తో పాటు దీని సామర్థ్యాన్ని పెంచడం కోసం పాత ఆలయ సముదాయాన్ని అంతటిని సమగ్రమై రూపం లో తిరిగి అభివృద్ధిపరచడం జరిగింది.
శ్రీ పార్వతీ దేవాలయాన్ని మొత్తం 30 కోట్ల రూపాయల వ్యయం తో నిర్మించాలని ప్రతిపాదించడమైంది. దీనిలో సోమ్ పురా సలాత్ శైలి లో ఆలయం నిర్మాణం, గర్భగుడి, నృత్యమండపాన్ని అభివృద్ధిపరచడం కూడా భాగం కానుంది.
ఈ సందర్భం లో హోం శాఖ కేంద్ర మంత్రి, పర్యటన శాఖ కేంద్ర మంత్రి, గుజరాత్ ముఖ్యమంత్రి, గుజరాత్ ఉప ముఖ్యమంత్రి లు కూడా పాలుపంచుకొంటారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డా.జితేంద్ర సింగ్తో నాగాలాండ్ గవర్నర్ శ్రీ ఆర్.ఎన్.రవి సమావేశం
ఈశాన్య ప్రాంత అభివృద్ధి శాఖ మంత్రి డా.జితేంద్ర సింగ్ తో నాగాలాండ్ గవర్నర్ శ్రీ ఆర్.ఎన్.రవి సమావేశమయ్యారు. రాష్ట్రంలో చేపట్టిన అభివృద్ధి ప్రాజెక్టుల పురోగతిపై చర్చించారు.
దేశంలోని అభివృద్ధి చెందిన ప్రాంతాలతో సమాన స్థాయికి ఈశాన్య ప్రాంతాన్ని చేర్చేందుకు అన్ని ప్రయత్నాలు చేస్తామని, 2014లో మోదీ ప్రభుత్వం అధికారంలోకి వచ్చిన తొలినాళ్లలోనే చెప్పామని డా.జితేంద్ర సింగ్ పునరుద్ఘాటించారు. అభివృద్ధి అంతరాలు గత ఆరేళ్లలో విజయవంతంగా సమసిపోవడమేగాక, ఈశాన్య ప్రాంతం ఆత్మవిశ్వాసాన్ని కూడా ప్రోది చేసుకుందన్నారు. ప్రధాని శ్రీ నరేంద్ర మోదీ నాయకత్వంలో నడవడానికి సమాజంలోని అన్ని వర్గాలు సిద్ధంగా ఉన్నాయని
కేంద్రమంత్రి డా.జితేంద్ర సింగ్ స్పష్టం చేశారు.
<><><><><>
(Visitor Counter : 122